open-index/open-wikipedia-markdown huggingface dataset:
Polaris

**Polaris** voi tarkoittaa ainakin seuraavia asioita:

* Polaris eli Pohjantähti, Pienen karhun tähdistön kirkkain tähti
* Polaris, hahmo Marvelin *Ryhmä-X*-sarjakuvassa 
* Polaris, moottorikelkkojen ja mönkijöiden valmistaja
* UGM-27 Polaris, ohjus
* CC-150 Polaris, Kanadan ilmavoimien kuljetuskone

Polaris-nimisiä laivoja:

** Polaris, jäänmurtaja
** M/S Polaris, rahtilaiva
** S/S Polaris, kaksi Suomen Höyrylaiva Osakeyhtiön matkustajahöyrylaivaa
** HMS Polaris (J447), Britannian Kuninkaallisen laivaston miinanraivaaja, käytössä 1945–1956 
** HMS Polaris (V47), Ruotsin laivaston Plejad-luokan torpedovene, käytössä 1910–1947
** HMS Polaris (T103), Ruotsin laivaston Plejad-luokan torpedovene, käytössä 1954–1977
* *[[Polaris (Chisun albumi)|Polaris]]*, Chisun albumi
* *[[Polaris (Stratovariuksen albumi)|Polaris]]*, Stratovariuksen albumi
* Polaris, suomalainen jousikvartetti
* AMD Polaris, grafiikkasuoritinarkkitehtuuri
* Polaris Business Park, toimistotaloryhmä Espoon Leppävaarassa
* Polaris, australialainen metalcore-yhtye

## Katso myös
* Stella Polaris
Koivu ja tähti

**Koivu ja tähti** (alkukielellä ruotsiksi "*Björken och stjärnan*") on Sakari Topeliuksen tunnetuimpia satuja. Se julkaistiin ensimmäisen kerran ruotsiksi Topeliuksen satukokoelmien (*Sagor*) neljännessä osassa vuonna 1852. Myöhemmin vuonna 1867 se liitettiin osaksi kokoelmaa *Läsning för barn* (suomeksi *"[[Lukemista lapsille]]*, suomentaja Aatto Suppanen, Werner Söderström, 1893). Satu kertoo koti-ikävästä ja luottamuksesta Jumalaan niin kuin monet muutkin Topeliuksen sadut.

Koivu ja tähti on Zacharias Topeliuksen satu, joka julkaistiin ensimmäisen kerran vuonna 1852 Satujen neljännessä vihkossa ja liitettiin vuonna 1867 teoksen Lukemisia lapsille kolmanteen osaan. Koivu ja tähti kertoo kahdesta lapsesta, jotka isonvihan aikana joutuvat kuljetetuiksi Venäjälle. Monien vastoinkäymisten jälkeen he kuitenkin palaavat vahingoittumattomina kotiin.

## Juoni
Koivu ja tähti kertoo Suomesta isovihan aikana Venäjälle kaapattujen pojan ja tytön kotimatkasta. Lapsien ainoa kodin tuntomerkki on talon pihalla kasvava koivu, jonka oksilla he muistavat lintujen aamuisin laulaneen ja oksien välistä tähden iltaisin välkkyneen. Välittämättä muiden kauhisteluista he lähtevät matkaan, ja vuoden matkanteon jälkeen he kahden pikkulinnun opastamana löytävät kotinsa. Vanhemmat ilahtuvat suuresti, kun saavat kahden kuolleen lapsen tilalle elävät. Lapset käsittävät, että linnun muodossa olleet enkelit olivatkin heidän kuolleet siskonsa.

## Tausta
 
Sakari Topeliuksen isän isoisä Kristoffer Toppelius pakeni isonvihan aikaan vuonna 1714 sisarustensa ja äitinsä kanssa Oulusta Muhokselle piilopirttiin. Kasakat kuitenkin ryöstivät pojan ja veivät Venäjälle. Venäjällä hän pääsi asumaan lapsettoman pariskunnan taloon, sai uuden, venäläisen nimen ja opiskeli venäläisessä koulussa.

Vuosien kuluttua Kristoffer karkasi, ja kulkiessaan aina auringonlaskua kohti pääsi Viipuriin. Viipurista hän pääsi laivalla Tukholmaan, missä sattumalta kohtasi äitinsä satamassa. Äiti ja lapset muuttivat lopussa takaisin Ouluun ja Kristoffer pääsi takaisin samaan pihapiiriin, josta he olivat muuttaneet Muhokselle. Pihassa kasvoi koivu, jonka oksain haarasta näkyi illalla tähti. Suvun tapahtumat mielessään Sakari Topelius kirjoitti sadun "Koivu ja tähti".

## Sadun mukaan nimettyjä kohteita
Sadun mukaan on nimetty:
* Koivu ja Tähti, kulttuurikeskus Muhoksella
* Koivu ja tähti, Kannuksessa 1938–2010 toiminut elokuvateatteri

## Lähteet

 

## Aiheesta muualla
* Björken och stjernan, alkuperäisteos ruotsiksi, topelius.sls.fi
* "Björken och stjärnan"   Topelius-seuran sivuilla 
* "Koivu ja tähti"  (Koivu ja tähti satusivu arkistoituna Wayback Machineen)
* "Koivu ja tähti" digitoituna Helmi-tietokannassa
* "Koivu ja tähti" *Lukemisia lapsille 3* digitoituna Gutenberg.org-tietokannassa
* "Koivu ja tähti". Satu ja sen taustaa lähteistettynä. Tunturisusi.com
MyTravel Airways

**MyTravel Airways** -nimeä on käyttänyt kaksi eri lentoyhtiötä: brittiläinen *MyTravel Airways Ltd* ja tanskalainen *MyTravel Airways A/S*. Molemmat yhtiöt omisti brittiläinen matkailualan yritys *MyTravel Group plc*. Tämä yhtiö yhdistyi tammikuussa 2007 *Thomas Cook AG:n* kanssa muodostaen Thomas Cook Group plc -yhtiön. Yhdistymisen jälkeen brittiläinen MyTravel Airways liitettiin  osaksi Thomas Cook Airlines -yhtiötä ja tanskalainen MyTravel Airways sai nimekseen Thomas Cook Airlines Scandinavia.
The Islanders

**The Islanders** on suomalainen popyhtye, joka perustettiin 1960-luvun alussa Helsingissä. Yhtyeen nimi () viittaa yhtyeen alkuperäisten jäsenten asuinpaikkaan, Lauttasaareen. Alkuvaiheissa siihen liittyi laulusolistiksi Danny, jonka taustayhtyeenä se toimi myöhemmin (nimellä **D'Islanders**). Alkuperäiseen ryhmään kuului myös Pepe Willberg. Vuosina 1967–1976 yhtyeen laulusolistina oli Kirka Babitzin, jonka kanssa levytettiin muun muassa Pertsa Reposen sanoittama hitti "Hetki lyö" (alun perin "Beat the Clock"). Yhtyeen rumpalina toimi 1960-luvulla Kurt Mattson.

## Katso myös
* The Creatures

## Lähteet

## Aiheesta muualla
*Pomus - Pomus.net - Islanders
*http://danny.kolumbus.fi/1960.htm
*http://www.iltalehti.fi/popstars/200803257430578_ps.shtml
* Ylen Elävä arkisto: Kirka & Islanders:  Sweet Soul Music/I Can’t Turn You Loose (live 1975)
The Creatures

**The Creatures** oli 1960-luvulla toiminut suomalainen rockyhtye. Se perustettiin rautalankayhtyeenä vuonna 1962. 

Creaturesin laulusolistina toimi vuodesta 1964 lähtien Kirka Babitzin, joka esiintyi yhtyeen kanssa ensimmäisen kerran 14. marraskuuta Tyttöjen ammattikoulussa Helsingissä. Komppikitaraa soitti Aarto Henttonen. Yhtyeen muut jäsenet olivat soolokitaristi Matti Kaarna, basisti Olli Könönen ja rumpali Antero Ahola. Vuonna 1965 rumpaliksi tuli Remu Aaltonen. Yhtyeen varsinainen johtohahmo oli Olli Könönen, joka kokosi bändin ja järjesti myös kaikki keikat. Kun Kirka oli saanut hieman nimeä laulusolistina, alkoi yhtye esiintyä myös nimellä Kirka and The Creatures. Yhtyeen alkuperäisen toimintakauden viimeinen esiintyminen oli 17. syyskuuta 1967 Helsingin Natsalla.

Yhtye esiintyi parissa elokuvassa (esimerkiksi ''Käpy selän alla'' ja *[[Topralli]]*), mutta ei 1960-luvulla koskaan levyttänyt. The Creatures -yhteen ensilevytys on taltioitu studiossa vuonna 1965 ja liitetty *Jee jee jee* -kirjan oheis-CD-levylle vuonna 1996. Kirka laulaa The Creatures -yhteen säestyksellä Elviksen "Stuck on you" -kappaleen suomeksi nimellä "Takaan sen".

The Creatures on esiintynyt Olli Könösen johtamana sixties-tapahtumassa vielä vuonna 1995 Vuokatin Katinkullassa, Kirkan ja Remun kanssa. Yhtyeen kokoonpano Katinkullassa: Kirka Babitzin – laulu, Matti Kaarna – kitara, Rafe Pikkarainen – kitara, Olli Könönen – basso ja Remu Aaltonen – rummut.

The Creatures on esiintynyt Olli Könösen johtamana sixties-tapahtumissa vielä myöhemmin 2000-luvulla muun muassa Vanhassa Maestrossa ja Kaivohuoneella, ilman Kirkaa ja Remua. 

## Katso myös
* The Islanders
* Mosaic (yhtye)

## Lähteet
Doom II: Hell on Earth

**Doom II: Hell on Earth** (lyhyesti **DOOM II**) on id Softwaren kehittämä ensimmäisen persoonan ammuntapeli, joka julkaistiin MS-DOS:lle vuonna . Se on *[[Doom (pelisarja)|Doom]]*-pelisarjan toinen osa ja julkaistiin noin vuosi ensimmäisen jälkeen. Peli ei teknisesti eronnut edeltäjästään vaan sisälsi ainoastaan uusia kenttiä, aseita ja hirviöitä. *Doom II* sai yleisesti hyvän vastaanoton, ja sitä myytiin kaksi miljoonaa kappaletta. Peli sai lisäosan *Master Levels for Doom II* vuonna 1995. Elementtejä pelistä käytettiin myös *[[Final Doom]]* -pelissä.

## Juoni
*Doom II* koostuu yhdestä pitkästä episodista, toisin kuin ensimmäinen osa, jossa on kolme lyhyttä. Muutos merkitsi, ettei pelaajan tarvinnut aloittaa pelkällä pistoolilla noin joka yhdeksännessä tasossa. Tasojen välissä on ensimmäisen osan pelin etenemistä seuraavan kartan sijasta pelkkä taustakuva.

Heti *[[Doom]]in* tapahtumien jälkeen pelaaja ottaa jälleen nimettömän avaruussotilaan roolin, joka on osoittautunut kovaksi vastukseksi Helvetin joukoille. Tultuaan tapetuksi Phobosissa, ja taisteltuaan tiensä läpi Deimosin ja Helvetin, pelaaja palaa Maapallolle vain todetakseen sen joutuneen helvetillisten voimien hyökkäyksen kohteeksi.

Pelaaja etenee 30 kentän läpi, ja matkansa aikana saa tietää, että helvetin demonit estävät invaasiosta selvinneitä ihmisiä pakenemasta maapallolta avaruusaluksilla. Kun avaruussotilas saa ihmiset pelastettua, hän on vapaa elämään loppuelämänsä yksin maapallolla muun ihmiskunnan toivottavasti jatkaessa elämäänsä jossain muualla. Ennen pitkää avaruussotilas kuitenkin keksii keinon, jolla hyökkäys saadaan lopullisesti kukistettua.

## Vastaanotto
Pelit-lehden Niko Nirvi antoi pelille 92 pistettä sadasta. Mikrobitin arvostelijat olivat samoilla linjoilla: Jarno Kokolta heltisi 96 pistettä sadasta ja Petri Teittiseltä 92.

## Lähteet

## Aiheesta muualla
* Virallinen id Softwaren sivu
*
Jormas

**Jormas** oli suomalainen vuosina 1965–1968 toiminut suomeksi ja englanniksi levyttänyt popyhtye. Yhtyeen laulusolisteina toimivat Pepe Willberg ja Raul Wikström. Jormas syntyi The Islanders ja Jim & The Beatmakers -yhtyeiden entisistä jäsenistä vuonna 1965. Yhtye sai nimensä ohjelmatoimiston myyjän Jorma Weneskosken mukaan, ja esikuvana nimenmuodostukselle oli samaan aikaan Ruotsissa vaikuttanut Tages-yhtye. Alun perin yhtyeen nimenä oli The Beatmakers ja myöhemmin The Finnish Beatmakers (erotukseksi samannimisestä norjalaisesta yhtyeestä). The Finnish Beatmakers teki elokuussa 1965 julkaistun singlen "Mr. Tambourine Man".

Jormasin suuria hittejä olivat "Saat miehen kyyneliin" (alun perin "To Make a Big Man Cry"), "Taivas vain tietää" ("God Only Knows") ja "Rööperiin" ("Penny Lane").

Jormas teki paluun lavoille 1995 ja on tehnyt satunnaisesti keikkoja muun muassa Back To Sixties -tapahtumissa.
__NOTOC__

## 1960-luvun kokoonpano

* Pertti "Pepe" Willberg (laulu ja kitara)
* Kaj Wallin (basso, maalis–joulukuu 1965, erosi armeijan takia)
* Kurt Mattson (rummut, 1965–1966)
* Raul Wikström (laulu, 1965–1966)
* Seppo Keurulainen (soolokitara, 1965–1968, välillä opiskelemassa)
* Hasse Walli (kitara, 1966)
* Christer "Kicke" Bergholm (basso, joulukuu 1965 – lokakuu 1966, oli mukana uudelleen 1967–1968, kunnes loukkaantui Lapin kiertueella)
* Ronnie Österberg (rummut, 1967, väliaikainen jäsen)
* Måns Groundstroem (koskettimet, 1967, väliaikainen jäsen)
* Matti "Boiling" Oiling (rummut, 1967–1968)
* Arto "Mamba" Koskinen (koskettimet, 1967–1968)

## Diskografia

### Albumit
* *[[Jormas (albumi)|Jormas]]* (1966)
* *[[Sincerely!]]* (1968)

### Kokoelmat
* Pepe Willberg & Jormas: *[[Pepen parhaat]]* (1972)
* *[[20 suosikkia – Saat miehen kyyneliin]]* (1996)
* *[[Saat miehen Rööperiin]]* (2001) (2CD, sisältää kaikki yhtyeen levytykset)

## Lähteet
* http://www.backtothesixties.org/jormas.htm 
* *Suomi soi 2: Rautalangasta hiphoppiin*
* *Vinyylimania* 9/1994.

## Aiheesta muualla

* Pepe Willbergin epäviralliset sivut (sisältää Willbergin ja Jormasin diskografian) 
* Ylen Elävä arkisto: Jormas sai 60-luvun tytöt kyyneliin
Vyšehrad

**Vyšehrad** on linnoitus Prahassa, Tšekin tasavallassa. Ensimmäinen paikalla sijainnut linna rakennettiin 900-luvulla. Nykyinen linnoitus on pääosin 1600-luvulla rakennettu ja on tyyliltään barokkia.

## Historia
Vyšehradin linna rakennettiin samalla vuosisadalla Prahan linnan kanssa lähekkäin oleville kukkuloille Vltava-joen eri puolille. Niiden suojassa alkoi Prahasta kehittymään merkittävä kauppapaikka. Vuonna 1085 Böömin kuningas Vratislav II siirsi valtaistuimensa Vyšehradiin ja vahvisti linnoitusta. Seuraavan viidenkymmenen vuoden aikana linnoituksen alueelle rakennettiin muun muassa useita kirkkoja, kunnes vuonna 1140 herttua Soběslav I palautti kruununistuimen Prahan linnaan.

Käytännössä koko linnoitusalue tuhoutui hussilaissodissa vuosina 1420–1436. Nykyisin olemassa oleva linnoitus rakennettiin samoille paikoille 1600-luvulla, ja se palveli sotilaskäytössä vuoteen 1911. 1800-luvulla muurien sisään rakennettiin Pyhän Vituksen katedraalin tapainen, uusgoottilaista tyyliä edustava Pietarin ja Paavalin kirkko, joka on yksi Prahan näkyvimmistä maamerkeistä.

## Hautausmaa

Nykyisin Vyšehradin kukkulalla sijaitsee myös Tšekin kuuluisimpien henkilöiden hautausmaa. Alueelle on haudattu muun muassa:
* Kirjailija Jan Neruda
* Kirjailija Božena Němcová
* Säveltäjä Bedřich Smetana
* Taidemaalari Alfons Mucha

## Turismi
Vyšehradin kukkulalta avautuu komeat näkymät Vltava-joelle ja Prahan kaupunkiin. Alueella ei liiku yhtä paljon turisteja kuin Prahan linnan tai keskustan alueella, ja se onkin suosittu rentoutumis- ja piknikalue.

## Lähteet

* Viralliset Vyšehrad-sivut
* Petja Pyykkösen ja Sonja Tammivuoren sivut

## Aiheesta muualla
Limpopo

**Limpopo** voi tarkoittaa:

* Limpopo, joki eteläisessä Afrikassa
* Limpopon provinssi, provinssi Etelä-Afrikassa
* Limpopon piiri, piiri Mosambikin Gazan alueella
* Limpopon kansallispuisto, suojelualue Mosambikin Gazan alueella
* Limpopo-nimisiä laivoja:
** Limpopo (1890), Portugalin laivaston tykkivene 1890–1943
** NRP Limpopo (P1160), Portugalin laivaston partioalus
* 1490 Limpopo, päävyöhykkeen asteroidi.
Alfa Ursae Majoris

**Alfa Ursae Majoris** (α UMa / α Ursae Majoris) eli **Dubhe** on Otavan ja Ison Karhun tähtikuvion päätähti, joskaan ei kirkkain. Tähti on Otavan "kattilan" reunalla äärimmäisenä oikealla ylhäällä. Se on Otavan tähdistä lähimpänä taivaannapaa, ja Merakista Dubheen johtava viiva osoittaa suoraan kohti Pohjantähteä. Tähti on oranssi ja sijaitsee 124 valovuoden eli 38 parsekin päässä Maasta, siis kauempana kuin monet muut Otavan tähdet. Toisin kuin useimmat Otavan tähdet, Dubhe ei kuulu Otavan liikkuvaan ryhmään.

Dubhen näennäinen kirkkaus on 1,81, eli se vaihtelee välillä 1,79 -- 1,82, ja tähden absoluuttinen kirkkaus on -1,09. Dubhe on kaksoistähti. Dubhe A on oranssi spektriluokan K0IIIa (KOII-III) jättiläinen, jonka väri-indeksi on B-V 1,07 ja pintalämpötila 4&nbsp;500 kelviniä. Dubhe A:n näennäinen kirkkaus on 1,87. Tähti tuottaa säteilyä 300 Auringon verran, ja sen säde on 30 aurinkoa. Dubhe A polttaa ytimessään heliumia.
Dubhe A:ta kiertää noin 23 AU:n päässä 44,4 vuodessa himmeämpi Dubhe B, joka on (A8V) F0V-spektriluokan tähti ja jonka näennäinen kirkkaus on 4,81. Dubhe B:n massa on 1,7 Auringon massaa. 
Noin 8&nbsp;000 AU:n eli 230 kaarisekunnin päässä on toinen F8-luokan tähti, jota kiertää 6,04 päivän jaksolla toinen tähti. Tämä spektroskooppinen kaksoistähti on HD 95638, ja sen näennäinen kirkkaus on 7,12.
Dubhe on silloin nelinkertainen tähti.
Limpopon provinssi

**Limpopo** on Etelä-Afrikan provinssi. Se sijaitsee valtion pohjoisosassa ja rajautuu Botswanaan, Zimbabween ja Mosambikiin. Provinssi tunnettiin aiemmin nimillä *Northern Province* (Pohjoinen provinssi) ja *Pohjois-Transvaal*. Sen pääkaupunki ja suurin kaupunki on Polokwane. Limpopossa on arviolta 5&nbsp;799&nbsp;090 asukasta (vuonna 2016) ja sen pinta-ala on 125&nbsp;754 neliökilometriä.

## Piirikunnat
Limpopo on jaettu hallinnollisesti viiteen piirikuntaan, jotka jakautuvat edelleen yhteensä 24 kuntaan. Piirikunnat ovat:
*Capricorn
*Mopani
*Sekhukhune
*Vhembe
*Waterberg

## Lähteet

## Aiheesta muualla

*Provinssin internetsivut
Eta Ursae Majoris

**Eta Ursae Majoris** (η UMa / η Ursae Majoris) eli
**Alkaid** (*Elkeid*) tai **Benetnash** (*Benetnasch*) on Otavan tähtikuvion "karhun hännän" tai "kattilan varren" äärimmäinen tähti.
Tähti ei kuulu Otavan liikkuvaan ryhmään, jossa ovat useat Otavan tähdet.
Tähden näennäinen kirkkaus on 1,85 ja etäisyys 
101 valovuotta. Absoluuttinen kirkkaus -0,60. Tämän sinisen tähden spektrityyppi on B3V ja
väri-indeksi B-V -0,19 ja lämpötila 20000 kelviniä, eli se on eräs kuumimmista paljain silmin havaittavista tähdistä. Tähden massa on kuusi Auringon massaa.

ja koko säteilyntuotta 700 aurinkoa. Tähti ei ole voimakas röntgenlähde, koska se on juuri sen rajan alapuolella, missä tähdet tuottavat omiin tähtituuliinsa voimakkaita shokkiaaltoja, jotka kehittävät röntgensäteilyä.
Polokwane

**Polokwane** on kaupunki Etelä-Afrikassa. Se on Limpopon provinssin suurin kaupunki sekä pääkaupunki, joka tunnettiin ennen nimellä **Pietersburg**. Polokwane perustettiin vuonna 1886 ja siitä tuli kaupunki 23. huhtikuuta 1992. Sen nimi on ollut virallisesti Polokwane 11. kesäkuuta 2003 lähtien. Polokwane oli yksi vuoden 2010 Jalkapallon maailmanmestaruuskilpailuja  isännöivistä kaupungeista.

## Historia
Andries Potgieter perusti vuonna 1840 Voortrekkerin johdolla Zoutpansbergdorpin kaupungin 100 km luoteeseen. Tämä ratkaisu oli hylättävä, koska yhteenottoja oli paikallisten heimojen välillä. He perustivat uuden kaupungin vuonna 1886 ja nimesivät sen Pietersburgiksi Voortrekker-johtajan Petrus Jacobus Joubertin kunniaksi. Britit rakensivat Polokwaneen buurisodan aikana keskitysleirin, johon sijoitettiin lähes 4000 buurinaista ja -lasta. Kaupunki tuli virallisesti kaupungiksi 23. huhtikuuta 1992. 25. helmikuuta 2005 hallitus julisti virallisesti englanninkieliseksi nimeksi kaupungin pohjoissothon kielisen nimen Polokwane. Kaupungissa oli ANC:n kansallinen konferenssi, jossa Jacob Zuma otti vastaan puolueen johtajajuuden.

## Väestö

Vuonna 1904 Polokwanen asukasluku oli 3&nbsp;276, joista 1&nbsp;620 (49,5 %) oli valkoisia.  Loput 50 % olivat todennäköisesti mustia. Polokwanessa oli valkoinen enemmistö oli ylivoimainen apartheidin aikana  ennen vuotta 1990. Apartheidin loputtua kaupunki on edelleen säilyttänyt suuren valkoisen väestön. Naapurikunnissa on ylivoimaisesti musta enemmistö.

Itse Polokwanen kaupungissa on noin 130&nbsp;000 asukasta. Koko Polokwanen kunnan asukasluku on noin 630&nbsp;000.

## Ilmasto
Köppen ilmastoluokittelun mukaan Polokwanen ilmaston ominaisuuksia kuvaa puolikuiva ilmasto. Huolimatta siitä, että kaupunki sijaitsee Kauriin kääntöpiirin eteläpuolella , että Polokwane on tasangolla 1230 metriä merenpinnan yläpuolella ilmasto on suopea . Keskilämpötila on noin tammikuussa 21–22 °C ja laskee heinäkuussa 11 °C:een. Kuten muuallakin Etelä-Afrikan sisämaassa, on Polokwanessakin ollut lämpimiä vuodenaikoja viime vuosikymmenellä yli pitkän aikavälin keskiarvon. Polokwanessa on kuiva ilmasto ja voimakas sadekausi talvella. Keskimääräinen vuotuinen sademäärä on 495 mm, joulukuu tai (harvemmin) tammikuu luetaan kosteisiin kuukausiin ja heinäkuu kuiviin kuukausiin . 

## Urheilu

Kaupungin jalkapalloseura on Winners Park F.C., joka pelaa maan toiseksi korkeimmalla sarjatasolla. Kaupungissa sijaitsevat jalkapallostadionit Pietersburg Stadium ja Peter Mokaba Stadium, joka rakennettiin Jalkapallon vuoden 2010 MM-kisoja varten.

## Lähteet

## Aiheesta muualla
Martti Jukola

**Martti Henrik Jukola** (22. marraskuuta 1900 Turku – 3. lokakuuta 1952 Helsinki) oli suomalainen urheilutoimittaja, urheilija ja päätoimittaja. Pekka Tiilikaisen mukaan Jukola loi koko suomalaisen radioselostuksen perusteet. Jukola osallistui urheilijana Pariisin olympialaisiin 1924.

Jukolan vanhemmat olivat kuuromykkäinkoulun opettaja Aapo Henrik Jukola ja Maria Wilhelmina Grönroos. Hän valmistui filosofian kandidaatiksi 1922, lisensiaatiksi 1930 ja väitteli filosofian tohtoriksi 1932 aiheenaan runoilija J. H. Erkko. Jukola oli ''Urheilulehdessä'' toimitussihteerinä 1922–1923, vastaavana toimittajana 1924–1925 ja päätoimittajana 1931–1936. Hän toimi Werner Söderström Oy:n kirjallisuusosaston virkailijana Porvoossa 1926–1930 sekä toimittajana ''Kansan Kuvalehdessä'' 1927–1929 ja ''Urheilija''-lehdessä 1928–1931. 

Jukola toimi Yleisradion selostajana 1931–1952 ja selostusosaston päällikkönä 1939–1942. Hän oli samaan aikaan myös Enso Gutzeit-Tornator -yhtymän sosiaalipäällikkönä Ensossa vuosina 1936–1939 sekä Urheilijain Kustannus Oy:n kirjallisena johtajana ja Urheilukuvaston päätoimittajana vuosina 1943–1952. Ensossa työskennellessään hän perusti Ylä-Vuoksen Palloseuran.

Martti Jukolan urheilu-uran huippuvuodet ajoittuvat 1920-luvun alkuun. Hänen kotiseuransa olivat yleisurheilussa Turun Urheiluliitto ja palloilussa Turun Palloseura, jonka perustajäseniä Jukola oli. Hänen paras saavutuksensa oli Pariisin olympiakisojen 400 metrin aitajuoksu, jonka välierissä hän sijoittui viidenneksi. Hän saavutti useita yleisurheilun SM-mitaleja, muun muassa hopeaa 400 metrin aidoissa 1923–1926, 110 metrin aidoissa 1924, ja 400 metrillä 1926. Hänen ennätyksensä 110 metrin aidoissa oli 15,9, 400 metrin aidoissa 55,4, 200 metrillä 23,0 ja 400 metrillä 49,9. Muutettuaan Turusta Jukola edusti yleisurheilussa aktiiviaikanaan Porvoon Urheilijoita ja Helsingin Kisa-Veikkoja, jonka kunniajäseneksi hänet valittiin myöhemmin. __NOTOC__

## Teoksia
* *Olympialaiskisat I-III* 1924–1928
* *Olympialaispoikia* 1928
* *Juhana Heikki Erkko. Elämä ja teokset*, osa I (väitöskirja) 1930 ja osa II 1939
* *Me uskomme urheiluun* 1932
* *Athletics in Finland* 1932
* *Huippu-urheilun historiaa* (useita painoksia) 1. 1935
* *Laakeriseppele. Pyrähdyksiä kotimaassa ja maailmalla. Urheiluselostajan muistelmia* 1943
*  *[[Urheilun pikku jättiläinen]] – ohjekirja nuorille urheilijoille, tietokirja kaikille urheilunharrastajille* (1945–1947, useita painoksia)
* *Urheileva nuoriso* 1948
* *Suuri Olympiakirja* 1952

## Lähteet
* Kuka kukin oli (Wikiaineisto)
* Antti O. Arponen, Matti Hannus, Juha Kanerva: *Martti Jukola - Suomen urheilun suuri tulkki*, Helsinki: WSOY 2000. .
* Markku Siukonen: *Suuri olympiateos 12*. Jyväskylä : Graface, 2001. . s.97.

### Viitteet

## Aiheesta muualla
* 
* 
* Martti Jukola. Urheilutohtori ja koko Suomen kansan tuntema miellyttävä radioselostaja, Seura, 12.02.1936, nro 7, s. 16, Kansalliskirjaston digitaaliset aineistot
Córdoba (Argentiina)

**Córdoba** on samannimisen maakunnan pääkaupunki Argentiinassa. Sen asukasluku on noin 1,5 miljoonaa, joten se on Argentiinan toiseksi suurin kaupunki (Buenos Airesin jälkeen).

## Maantiede ja ilmasto
Córdoba sijaitsee Primerojoen varrella Argentiinan pampan luoteisosassa, Córdobavuorten juurella 472 metrin korkeudessa merenpinnasta.

Vuoden lämpimin kuukausi on joulukuu, jolloin keskimääräinen ylin lämpötila on 29 astetta. Kylmintä on heinäkuussa, keskimääräinen alin 4,4 astetta. Sateet ajoittuvat lokakuusta huhtikuuhun ulottuvalle jaksolle, tavella (touko-syyskuu) sataa vain vähän.

## Historia ja kulttuuri
Córdoba perustettiin vuonna 1573 ja nimettiin Espanjassa sijaitsevan Córdoban kaupungin mukaan. Córdobassa sijaitsee muun muassa Etelä-Amerikan vanhin yliopisto, Universidad Nacional de Córdoba. Jesutiitat perustivat sen vuonna 1613.

Vuonna 1866 kaupungin läpi virtaavaan Primero-jokeen tehtiin pato, josta saatiin vesivoimaa teollisuuden tarpeisiin. Padon synnyttämä tekojärvi tarjosi viljelmille kasteluvettä ja kaupunkilaisille juomavettä. Kaupallista kasvua lisäsi rautatien vetäminen kaupunkiin vuonna 1869.

1900-luvulla Cordoban tehdastyöläiset olivat etunenässä ammattiliittojen ja valtiovallan välisissä hankauksissa. Vuonna 1955 presidentti Juan Perónin syrjäyttämiseen johtanut kaappaus alkoi, kun kenraali Eduardo Lonardi valtasi Córdoban.

Córdoban jesuiittakortteli ja -estanciat liitettiin osaksi Unescon maailmanperintöluetteloa vuonna 2000.

## Liikenne
Córdoban lentoasemalta, noin 25 km kaupungista pohjoiseen, on lentoyhteydet useimpiin Argentiinan suuriin kaupunkeihin. Junayhteys Buenos Airesiin kulkee kahdesti viikossa, matka yöjunalla kestää 21 tuntia. Linja-autoilla pääsee myös muihin provinsseihin.

Kaupungin sisäinen liikenne on haastavaa suurten korkeuserojen takia. Joukkoliikennejärjestelmä muodostuu busseista ja kolmesta johdinautolinjasta.

## Kuvia

Tiedosto:Catedral de Córdoba, Argentina 3.jpg|Catedral Córdoba
Tiedosto:Iglesia de los Capuchinos Cordoba Argentina.jpg|Iglesia Capuchinos


## Lähteet

## Aiheesta muualla
Banff

**Banff** on kaupunki Albertassa Kanadassa. Se perustettiin vuonna 1880 lähinnä turistikohteeksi ja sinne rakennettiin Banff Springs Hotel. Banff sijaitsee Kalliovuorilla Banffin kansallispuistossa, joka pääsi vuonna 1984 yhdessä muiden Kanadan Kalliovuorten luonnonpuistojen kanssa UNESCOn maailmanperintöluetteloon. 

Banffista tuli kaupunki vuonna 1990. Kaupunki nimettiin samannimisen Skotlannissa sijaitsevan kaupungin mukaan. Banffin asukasluku on 7&nbsp;500  ja pinta-ala vajaat viisi neliökilometriä. 

## Lähteet

## Aiheesta muualla
Banff (täsmennyssivu)

**Banff** voi tarkoittaa ainakin seuraavia:

* Banff, kaupunki Kanadassa
* Banff, kaupunki Skotlannissa
* Banffin kansallispuisto, kansallispuisto Kanadassa
* Banff World Media Festival (aiemmin  Banff World Television Festival), kansainvälinen media-alan tapahtuma Kanadan Albertassa
Power Plant

**Power Plant** on Gamma Rayn vuonna 1999 julkaisema studioalbumi.

## Kappalelista
#
#
#
#
#
#
#
#
#
#
#

## Kokoonpano
*Kai Hansen – laulu, kitara
*Henjo Richter – kitara, koskettimet
*Dirk Schlächter – basso
*Dan Zimmermann – rummut

## Vierailevat muusikot
*Piet Sielck – laulu kappaleessa *Hand of Fate*

## Tuotanto
*Tuotanto Kai Hansen ja Dirk Schlächter
*Masterointi Ralf Lindner Ham.Audiolla, Hampurissa
*Kansitaide Derek Riggs
*Kansivihon suunnittelu ja grafiikat Henjo Richter
*Valokuvaus Axel Jusseit
*Stailaus Sheila Michelle

## Arvostelut
* Soundi: 

## Lähteet

## Aiheesta muualla
* 
*
Tré Cool

**Tré Cool** (oikealta nimeltään **Frank Edwin Wright III**, s. 9. joulukuuta 1972 Frankfurt, Länsi-Saksa) on yhdysvaltalaisen Green Day -yhtyeen rumpali. Yhtyeessä hän on soittanut vuodesta 1990.
Nimi Tré tulee ranskan kielen sanasta *très* eli *todella*, mikä tekee hänestä "*todella coolin"*.

Lapsena Tré asui Mendocino-vuorilla, Kaliforniassa isänsä ja kahden vanhemman sisaruksensa kanssa. Hänen isänsä, Frank Edwin Wright II, oli helikopteripilotti Vietnamin sodassa. Green Dayhin Tré päätyi yhtyeen edellisen rumpalin Al Sobranten erottua: Billie Joe Armstrong ja Mike Dirnt olivat ihailleet Trén soittotaitoja ja pyysivät hänet mukaan yhtyeeseen.
 
Green Dayn kappaleista suurimman osan tekee Billie Joe Armstrong, mutta Tré Cool on säveltänyt muun muassa laulut "All By Myself", "Dominated Love Slave", "D.U.I.", "Like A Rat Does Cheese", *Billie Joe's Mom* ja "Rock and Roll Girlfriend", joka on osa yli yhdeksän minuuttia kestävää "Homecoming" -biisiä. Tré on myös versioinut Youtubessa kuuluisaksi tulleen *Chocolate Rain*-kappaleen. Green Dayn lisäksi hän on soittanut yhtyeissä The Lookouts (1985–1990), Screeching Weasel, Samiam, Foxboro Hot Tubs ja The Network (2003-).
Tré osaa soittaa rumpujen lisäksi muun muassa kitaraa, harmonikkaa ja viulua.

Tré Coolilla on kaksi lasta, Ramona (s. 1995) ja Frankito ("Little Frank", s. 2001), eri avioliitoista. Tré meni ensimmäisen kerran naimisiin vuonna 1995 valokuvaaja Lisea Lyonsin kanssa, mutta avioliitto päättyi kuitenkin eroon. Toisen kerran hän meni naimisiin vuonna 2000 Claudian kanssa, mutta tämäkin avioliitto päättyi eroon. He kuitenkin asuvat edelleen yhdessä Oaklandissa, Kaliforniassa, koska haluavat kasvattaa Frankiton niin, että tällä on molemmat vanhemmat. Eronsa jälkeen Tré on seurustellut lyhytaikaisesti The Donnas -bändin rumpalin Torryn kanssa. Hän on seurustellut Ruri-nimisen naisen kanssa. Tre Cool ja Dena menivät kihloihin 27.4.2011.Tre Cool ja Sara Rose menivät naimisiin 11.10.2014

## Aiheesta muualla
Mizar

**Zeta Ursae Majoris** (ζ UMa / ζ Ursae Majoris) eli **Mizar** lienee tunnetuin Otavan tähdistä. Tähti on Otavan kauhan varren keskimmäinen tähti. Mizar on ensimmäinen tunnettu kaksoistähti, minkä Giovanni Riccioli havaitsi 1650. 

## Lähteet
Annapolis (täsmennyssivu)

**Annapolis** voi tarkoittaa seuraavia asioita:

* Annapolis, Marylandin osavaltion pääkaupunki Yhdysvalloissa
* Annapolis, kaupunki Missourin osavaltiossa Yhdysvalloissa
* Annapolis, kanadalainen kaupunki Nova Scotiassa
* *[[Annapolis (elokuva)|Annapolis]]*, yhdysvaltalainen elokuva vuodelta 2006
* *[[HMCS Annapolis]]*, kaksi Kanadan laivaston alusta
* USS Annapolis (SSN-760), Yhdysvaltain laivaston ydinsukellusvene
Cochabamba (täsmennyssivu)

**Cochabamba** voi tarkoittaa seuraavia asioita:

* Cochabamba, kaupunki Boliviassa.
* Cochabamba, laakso Andeilla.
* Cochabamba, maakunta Boliviassa.
Bolivianos, el hado propicio

**Bolivianos, el hado propicio** on Bolivian kansallislaulu. Sen sanoitukset ovat espanjankieliset, mutta sen sävelsi italialainen Leopoldo Benedetto Vincenti ja sanoitti José Ignacio de Sanjinés. Ensimmäisen kerran laulu esitettiin La Pazissa 18. marraskuuta 1845.

## Laulun sanat

Lähde:

## Lähteet
Veracruz (täsmennyssivu)

**Veracruz** tai **Vera Cruz** (esp. <  ’tosi risti’) voi tarkoittaa ainakin seuraavia:

## Paikkoja
* Veracruz, kaupunki Bahiassa, Brasiliassa
* Veracruz, kaupunki São Paulossa, Brasiliassa
* Veracruz, osavaltio Meksikossa
* Veracruz, kaupunki Durangossa, Meksikossa
* Veracruz, kaupunki Veracruzin osavaltiossa Meksikossa.

## Henkilöitä
*Alonso de la Veracruz (1507–1594), espanjalainen tomistinen filosofi ja augustiini.

## Muita merkityksiä
* *[[Vera Cruz (elokuva)|Vera Cruz]]*, Robert Aldrichin ohjaama lännenelokuva vuodelta 1954
* Hyundai Veracruz, automalli.
Alcor

**Alcor** ("ratsastaja") (80 Ursae Majoris) on Ison Karhun tähdistössä oleva himmeä tähti, joka on lähellä kirkasta Mizaria. Alcor on Mizarista vasemmalle ylös 1/5 astetta. Mizar on Otavan "kattilan" varren keskimmäinen ja "ylin" tähti.

Alcor eli 80 Ursae Majoris on valkoinen pääsarjan tähti. Sen näennäinen kirkkaus 3,99, absoluuttinen kirkkaus 2,09. Spektrityyppi A5V, pintalämpötila 8&nbsp;000 kelviniä. Massa 1,6 Auringon massaa. Alcor pyörii nopeudella 218 km/s, eli se on nopea pyörijä.

Alcor on 81 valovuoden päässä eli se on 0,27–3 valovuotta Mizaria kauempana. On joskus arveltu, että Alcor kiertäisi Mizaria noin 750&nbsp;000 vuoden jaksolla, mutta varmaa tämä ei ole.

Kolmen valovuoden etäisyys tekee tähtien kytkeytymisen yhteen epätodennäköiseksi, sillä se on lähellä normaalia tähtien välimatkaa. Jos välimatka olisi 0,27 valovuotta, tähdet voisivat kiertää toisiaan. Näyttää todennäköisemmältä, että Mizar ja Alcor eivät ole kaksoistähti aikaisemmista luuloista huolimatta.

Edullisissa havainto-olosuhteissa Alcor on selvästi nähtävissä paljain silmin. Sitä on kuitenkin vanhastaan käytetty ihmisen näön testaamiseen, ja vanhassa arabialaisessa kirjallisuudessa sanotaan, että sen kykenisivät näkemään vain erityisen tarkkanäköiset. Latinankielinen sananparsi "Vidit Alcor, at non lunam plenam", "hän näkee Alcorin, muttei täysikuuta", tarkoittaa suunnilleen samaa kuin "hän ei näe metsää puilta".

## Lähteet
Dancing with the Dead

__NOTOC__
**Dancing with the Dead** on Painin neljäs studioalbumi, joka julkaistiin 21. maaliskuuta 2005.

Albumi nousi toisella listaviikollaan Suomen virallisen listan sijalle 16.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 7-/10
* Soundi: 

## Lähteet

## Aiheesta muualla
* 
*
Kylmälä

**Kylmälä** on kylä Kirkkonummen pohjoisosassa, lähellä Lapinkylää. Kylä on rakenteeltaan maaseutumainen, taajama-alueella on lievää rakennuskantatihentymää. Vuonna 2011 kylässä oli 855 asukasta.

Kylässä harjoitetaan kasvihuoneviljelyä sekä hevosia. Kylässä on vapaaehtoinen palokunta (Kylmälä FBK).

## Koulun uimaranta

Kylmälässä sijaitseva Sjökullan koulu sijaitsee Tampaja-järven rannalla, lähellä Evitskogin risteystä. Koulun rannassa on hyvä uintipaikka. Laiturin päässä veden syvyys on aikuisella suurin piirtein kainaloihin asti veden pinnan ollessa normaalikorkeudella. Rannalla on pukukopit. 

## Liikenneyhteys

Pohjolan Liikenne ajaa Helsingistä Veikkolaan Kylmälän kautta muutamia kertoja arkipäivässä. Linja-auto lähtee Helsingin linja-autoasemalta laiturista 17. Kirkkonummen linja-autoasemalta Kylmälään menevät linja-autot lähtevät laitureilta 9 ja 10.

## Metsähovi

Kylmälässä sijaitsevat myös Metsähovin tutkimuslaitokset, joihin kuuluvat Helsingin yliopiston Observatorio, Aalto-yliopiston radioteleskooppi ja Paikkatietokeskuksen havaintoasema.

## Lähteet

## Aiheesta muualla
* Ratsastusseura Tampajan Torpedot 
*Ratsastusseura Cool Riders
Veracruz

**Veracruz** on yksi Meksikon 31 osavaltiosta. Se pinta-ala on 72 873 neliökilometriä, josta mantereella 72 815 neliökilometriä ja Meksikonlahden saarilla yhteensä 58 neliökilometriä. Osavaltion koko nimi on **Veracruz de Ignacio de la Llave**, mutta useimmiten käytetään pelkkää Veracruz-nimeä.

Veracruz rajoittuu pohjoisessa Tamaulipasiin, etelässä Oaxacaan ja Chiapasiin, kaakossa Tabascoon, lännessä Pueblaan, Hidalgoon ja San Luis Potosíin sekä idässä Meksikonlahteen. Veracruzin pääkaupunki on Xalapa. Veracruz on lähes kahdeksalla miljoonalla asukkaallaan väkiluvultaan Meksikon kolmanneksi suurin osavaltio.

Veracruz tunnetaan rannoistaan ja laskiaiskarnevaalista.

## Lähteet
Kuningattarien laakso

**Kuningattarien laakso** on Egyptissä Luxoria vastapäätä Niilin länsirannalla Theban nekropolissa sijaitseva muinaisen Egyptin faaraoiden vaimojen hautapaikka.

## Historia

Kuningattarien laakso otettiin käyttöön Uuden valtakunnan 18. dynastian alussa noin 1550 eaa. samalla kun faaraot alettiin haudata hiukan pohjoisempana sijainneeseen Kuninkaiden laaksoon. Aluksi laaksoon haudattiin prinssejä ja prinsessoja sekä joitain kuningasperhettä lähellä olevia yksityishenkilöitä. Kuninkaiden puolisoiden suosituimmaksi hautapaikaksi laakso tuli 19. dynastian aikana. Kuningattarien ohella laaksoon haudattiin myös kuninkaiden lapsia.

Laakson tutkimukset aloitti Egyptiläisen museon tutkija Ernesto Schiaparelli vuosina 1903−1906. Kolme hautaa on nykyisin avoinna yleisölle.

## Haudat

Kuningattarien laakso on leveä ja loivasti nouseva, lähes aina kuiva vadi, ja sinne pääsy on helpompi kuin Kuninkaiden laaksoon. Haudat sijaitsevat vadin molemmin puolin.

Kuningattarien laaksosta on löydetty vuoteen 2000 mennessä 98 hautaa, joista yli puolen alkuperäistä omistajaa ei tiedetä. Haudat ovat usein koristelemattomia, keskeneräisiä, romahtaneita, tulvien tuhoamia tai tyhjennettyjä. Hautojen perustyypit eroavat kuitenkin toisistaan, ja sen perusteella voidaan päätellä jotain omistajista. Prinsessoiden ja nimeämättömien kuningattarien haudoissa oli vain yksi päähuone ja korkeintaan kaksi sivukammiota. Prinssien haudoissa oli yleensä kaksi pitkää käytävämäistä huonetta ja niitä leveämpi arkkukammio. Kuningattarien haudat olivat mutkikkaimmin toteutetut. Näistä merkittävin on Ramses II:n puolison Nefertarin hauta, jonka yksityiskohtainen ja mestarillinen koristelu kuvaa kuningattaren matkaa tuonpuoleisessa. Kuningashaudoista poiketen kuningattarien haudoissa ei nähdä kuvia kuninkaiden Manalan kirjoista, vaan niiden asemesta käytettiin yksityishaudoissa tavattavia Kuolleiden kirjojen vinjettejä.

Laaksossa on myös Uuden valtakunnan ajan jälkeisiä pieniä hautoja sekä 300-luvulla rakennetun kristityn luostarin rauniot.

## Lähteet

## Aiheesta muualla
Iota Scorpii

**Iota Scorpii** (ι Sco / ι Scorpii) on optinen kaksoistähti, joka koostuu kahdesta täysin erillisestä tähdestä: ι¹ Scorpii and ι² Scorpii. Tähdet ovat taivaalla 0,5 asteen ja ehkä 1&nbsp;900 valovuoden päässä toisistaan.

## &iota;&sup1; Scorpii

**Iota-1 Scorpii** on kellanvalkea kirkas ylijättiläistähti, joka näkyy Maahan kirkkaudella 2.99 tai 3.02 noin 1&nbsp;800 ± 700 valovuoden päästä, mikä on mitattu parallaksista. Tähden, jonka spektrityyppi on F2-F3Ia, valoa himmentää merkittävästi tähtienvälinen pöly. Luminositeetti on ehkä 29&nbsp;000 Aurinkoa, lämpötila 6&nbsp;700 kelviniä, säde 125 Auringon sädettä (0,6 AU) ja massa 12 Auringon massaa. Pyörimisnopeus päiväntasaajalla on ainakin 36 km/s.

## &iota; &sup2; Scorpii

**Iota-2 Scorpii** on valkea A-tyypin ylijättiläinen, jonka näennäinen kirkkaus on +4,81. Tähden etäisyysarvio on hyvin epätarkka: 3&nbsp;700 ± 2&nbsp;700 valovuotta. Tähden pintalämpötila on 8&nbsp;800 Kelviniä. Koska tähden etäisyys tunnetaan huonosti, myös arvio kokonaissäteilyluminositeetille on karkea, noin 21&nbsp;000 kertaa Auringon luminositeetti. Lämpötilasta ja tästä luminositeetista arvioitu tähden säde on noin 60 Auringon sädettä.
Pyörimisnopeus päiväntasaajalla on  vähintään 39 km/s. Iota 2 Scorpii menettää harvinaisen hitaasti massaansa, noin kaksi miljardisosaa Auringon massasta vuodessa.

## Lähteet
Historiallinen Aikakauskirja

**Historiallinen Aikakauskirja** on Suomen Historiallisen Seuran ja Historian Ystäväin Liiton julkaisema tieteellinen aikakauslehti. Lehden aineisto on vertaisarvioitu.

Aikakauskirja on perustettu vuonna 1903, ja se ilmestyy nykyisin neljästi vuodessa.  

Lehden ensimmäisessä numerossa luodaan koko pohja lehden tulevaisuudelle. Helsingin yliopiston edesmennyt historian opettaja ja tutkija Matti Viikari tulitsee teoksessaan *Suomalaisen historiankirjoituksen traditio ja Karl Lampeprecht*, että Historiallisen Aikakausikirjan ensimmäinen toimituskunta koostui pääasiassa saksalaisesta kollektivistisesta historiakäsityksestä innostuneista nuorista tutkijoista. Tämä näkyi Viikarin mukaan siinä, miten lehden ensimmäisen numeron myötä "kollektivismi" tuli historian tutkimuksessa suuren yleisön tietoisuuteen.

## Päätoimittajat
 

* Gustaf Palander (myöh. Suolahti) 1903-1911, oik. vastaava toimittaja
* U. L. Lehtonen 1911-1927
* K. R. Brotherus 1928-1934
* Jalmari Jaakkola 1935-1959
* Pentti Renvall 1960-1969
* Eino Jutikkala 1970-1982
* Päiviö Tommila 1983-1990
* Ohto Manninen 1991-2000
* Juha Sihvola 2001-2005
* Pirjo Markkola 2006-2010
* Marko Lamberg 2011-2015
* Anu Lahtinen 2016-2025 
* Simo Mikkonen 2026-

## Lähteet
Emil Skog

**Emil Albert Skog** (30. kesäkuuta 1897 Helsingin maalaiskunta – 20. syyskuuta 1981 Helsinki) oli suomalainen vasemmistopoliitikko. Hän oli alkuperäiseltä ammatiltaan puhelinasentaja.

Skog toimi vuonna 1918 punakaartissa tykkimiehenä ja osallistui Messukylän sekä Tampereen puolustustaisteluihin. Skog oli posti- ja lennätinlaitoksen huoltotarkastajana 1946–1964. Hän toimi Suomen puolustusministerinä vuodet 1948–1950, 1951–1953 ja 1954–1957.

Skog toimi Suomen sosialidemokraattisen puolueen (SDP) puheenjohtajana 1946–1957. Väinö Tannerin palattua puheenjohtajaksi 1957 muodostui puolueeseen niin sanottu skogilainen oppositio, joka tunnettiin alun perin nimellä *Ryhmä 94*.

## TPSL itsenäistyy
Oppositio erosi SDP:stä vuoden 1958 eduskuntavaalien jälkeen ja muodosti oman eduskuntaryhmänsä. Vaaleissa 1962 puolue esiintyi jo omana ryhmänään, nimellä Työväen ja pienviljelijöiden sosialidemokraattinen liitto (TPSL). Skog hoiti TPSL:n puheenjohtajan tehtäviä puolueen perustamisesta vuoteen 1964 saakka. Presidentinvaaleissa 1962 hän oli TPSL:n ehdokkaana saaden kaksi valitsijamiestä.

## Takaisin SDP:hen
Tannerin väistyttyä SDP:n puheenjohtajan paikalta 1963 Skog kannattajineen liittyi seuraavana vuonna takaisin vanhaan puolueeseensa TPSL:n jatkaessa itsenäistä toimintaansa Aarre Simosen johdolla. Vuonna 1971 Skog oli perustamassa eläkeläissosialidemokraattien *Vanhat toverit – Aatteen miehet* -järjestöä ja samana vuonna julkaistiin hänen muistelmansa *Sosialisti ja patriootti muistelee*. Vuonna 1975 Skog julkaisi vielä toisen muistelmateoksen *Veljet vastakkain.*

## Lähteet

## Aiheesta muualla
*
Fokker C.X

**Fokker C.X** oli kaksitasoinen ja kaksipaikkainen kevyt tiedustelu- ja pommikone, jonka hollantilainen Fokker-tehdas suunnitteli vuonna 1933.

## Taustaa
Kone suunniteltiin vuonna 1933 korvaamaan vanhentuva Fokker C.V. Prototyyppi lensi ensimmäisen kerran vuonna 1934 ja se esiteltiin samana vuonna Pariisin ilmailunäyttelyssä. C.X:ssä oli Fokkerille tyypillinen sekarakenne: siivet olivat puuta ja runko teräsputkea. Verhoiluna olivat rungon etuosassa kevytmetallilevyt ja muutoin koneessa oli kangasverhoilu. Prototyypissä oli Rolls-Royce Kestrel II V-moottori.

Alankomaiden Itä-Intian ilmavoimat tilasi 10 konetta, joiden toimitukset alkoivat vuonna 1937. Alankomaiden kuninkaalliset ilmavoimat tilasivat 20 konetta, joista viimeiset 15 oli varustettu kuomulla. Kaksi konetta myytiin Espanjan tasavaltalaisille ja neljä Suomen ilmavoimille. Kaikkiaan 36 sarjakonetta rakennettiin Alankomaissa.

Saksan hyökättyä Alankomaihin 10. toukokuuta 1940 C.X-koneet toimivat tiedustelukoneina mutta pystyivät toimimaan vain miltei maanpinnan tasolla - tätä lentomenetelmää kutsuttiin nimellä  *hu-bo-be* (*huisje-boompje-beestje*, hollantia: talo-puu-eläin).

## Hankinta Suomeen
Puolustusministeriö tilasi hollantilaiselta Fokkerilta neljä Bristol Pegasus -moottorilla varustettua Fokker C.X -konetta ja hankki valmistuslisenssin 18. toukokuuta 1936. 12. lokakuuta 1936 Valtion lentokonetehdas sai alustavan 13 koneen tilauksen. 2. joulukuuta 1936 tilaus laajennettiin 30 koneeseen. Fokkerin rakentamat mallikoneet (FK-78..81) toimitettiin Suomeen vuoden 1937 alussa ja lentokonetehdas toimitti lisenssillä rakennetut sarjakoneet (FK-82..111) vuoden 1938 kuluessa. Kertyneistä varaosista koottiin vielä viisi konetta (FK-111...115) vuosina 1942–1943. Tunnus FK-111 oli kahdella koneella.

## Käyttö Suomessa

Fokker C.X:ää käytettiin useissa tiedustelulaivueissa tiedustelu- ja pommikoneena talvi-, jatko- ja Lapin sodassa vuosina 1939–1945. Hitaudestaan johtuen "Frans-Kalle" kärsi suuret tappiot. Konetta käytettiin vaativissakin tulenjohtotehtävissä, esimerkiksi Tuuloksen suurhyökkäyksessä 1941. Sodissa menetettiin 17 konetta ja 25 lentäjää. Onnettomuuksissa menetettiin koneen käyttöaikana 1938–1955 yhteensä 20 konetta ja 17 lentäjää. Tyypillä saatiin jatkosodassa jopa yksi ilmavoitto, vaikka aseistuksena oli hyvin vaatimaton konekivääri. Vain kaksi konetta poistettiin loppuunlennettyinä. Viimeinen kone tuhoutui onnettomuudessa vuonna 1958.

## Tekniset tiedot

## Lähteet
* 
* 
* 
* 

### Viitteet

### Muistelmat
* Kemppinen, Kullervo: *FK-lentue*. 1959. 2. p.&nbsp;1994
* Saxell, Laus-Dei: "Sotataivaan hiljaiset" 1966
Karsin sopimus

**Karsin sopimus** oli ystävyyssopimus Turkin ja Neuvostoliiton välillä. Se allekirjoitettiin Karsissa 23. lokakuuta 1921 ja ratifioitiin Jerevanissa 11. syyskuuta 1922. Turkki luovutti Neuvostoliitolle Batumin kaupungin vastineeksi Karsin ja Ardahanin kaupungeista. Sopimus käytännöllisesti katsoen päätti lyhytaikaisen Armenian tasavallan, joka oli perustettu edellisen Sèvres’n sopimuksen pohjalta. Nykyinen Armenia ei tunnusta Karsin sopimusta.

## Katso myös
* Armenialaisten kansanmurha
* Lausannen sopimus

## Aiheesta muualla
* Sopimuksen teksti
Albireo

**Albireo** (*&beta; Cygni*, *Beeta Cygni*) on kaksoistähti Joutsenen tähtikuviossa. Molempien tähtien etäisyys Maasta on 386 ± 26 valovuotta ja yhteenlaskettu suuruusluokka 2,90. Komponenteista kirkkaampi on väriltään oranssi ja himmeämpi sininen; niiden sijaitessa vierekkäin silmän havaitsema väriero korostuu, ja kaksoistähti on siten erityisen näyttävä. Tähtien näennäinen väli on 35 kaarisekuntia, joten ne on erotettavissa tehokkaalla, jalustaan tuetulla kiikarilla tai pienellä kaukoputkella. Aiemmin Albireoa on pidetty pelkkänä optisena kaksoistähtenä, mutta huolimatta komponenttien välisestä suuresta etäisyydestä niiden on havaittu muodostavan fyysisen parin.

Tähtiä kutsutaan joko nimellä Albireo A+B tai &beta;1 / &beta;2 Cygni. Koko systeemin absoluuttinen kirkkaus on &minus;2,31 ± 0,15 magnitudia. Oranssin Albireo A:n näennäinen kirkkaus on 3,05 magnitudia ja sinisen B:n kirkkaus 5,17. Tähtien todellinen väli on 4&nbsp;400 AU ja kiertoaika 7&nbsp;300 vuotta. Albireo Aa:n pintalämpötila on 4&nbsp;100 kelviniä, säteilyntuotto 950 kertaa Aurinkoa suurempi ja säde 20 Aurinkoa sekä massa 5 Aurinkoa. Tähden spektrityyppi on K3II ja väri-indeksi +1,13. Albireo A on itsessäänkin kaksoistähti, ja oranssia tähteä kiertää aivan lähellä B8V-tyyppinen sininen tähti Albireo Ab, jonka pintalämpötila on 11&nbsp;000 kelviniä, säteily 100 aurinkoa ja massa 3,2 auringon massaa. Näiden väli on 40 AU ja kiertoaika toistensa ympäri 96,84 vuotta. Radan eksentrisyys (soikeus) on 0,719, mikä merkitsee hyvin soikeaa rataa. Näiden tähtien näennäinen väli on 0,586 kaarisekuntia.

Albireo B:tä ympäröi kaasukiekko, sillä se pyörii ainakin 250 km/s menettäen nopeasti massaansa. Albireo B:n spektrityyppi on B8–B9eV ja pintalämpötila 12&nbsp;100 kelviniä, kokonaissäteily 190 Aurinkoa ja massa 3,3 Aurinkoa. Väri-indeksi (B–V) on &minus;0,1. Tähteä ympäröivä kaasukuori aiheuttaa emissioviivoja tähden spektriin. Albireo B:stä katsottuna Albireo A paistaisi 33 kertaa täysikuuta kirkkaampana.
Gourdou-Leseurre GL-21

**Gourdou-Leseurre GL-21** oli ranskalainen hävittäjälentokone. Koneen ensimmäinen versio, GL-1, lensi ensilentonsa 10. toukokuuta 1918. Kone osoittautui Ranskan ilmavoimien tekemissä kokeissa heikkorakenteiseksi ja liian painavaksi. Parannettu GL-2 Type B -muunnos esiteltiin vuonna 1920. GL-2:a rakennettiin 20 koneen sarja. Seuraavat kehitetyt muunnokset olivat GL-21 Type B2 (valmistettiin 30 kpl), sekä GL-22 Type B3, jota valmistettiin 50 kappaletta. 

## Käyttö Suomessa
Suomen ilmavoimat hankki 19 kappaletta GL-22 (B3) -konetta ja yhden GL-21 (B2) -kokeilukoneen, ja käytti niitä vuodesta 1923 vuoteen 1931 asti. Tyypillä muodostettiin Suomen ensimmäinen määrävahvuinen hävittäjälaivue Utin Maalentoeskaaderin yhteyteen.

Koneet olivat ahkerassa käytössä etenkin vuosina 1925–1927, ja niillä lennettiin paljon taitolentoa. Sitä varten perustettiin viiden koneen osasto, ”Keisarin sirkuslaivue”, jota johti kapteeni Väinö Bremer. Koneita alettiin poistaa käytöstä vuodesta 1928 alkaen niissä havaitun metallin väsymisen vuoksi.

Suomessa kutsumanimen *Gurduu* saaneen koneen viimeinen lento lennettiin 31. tammikuuta 1931.
Viimeisen lennon lentänyt koneyksilö, rekisteriltään GL-12, on nykyisin entisöitynä Keski-Suomen ilmailumuseossa.

## Tekniset tiedot

## Lähteet
*  
* 
* 
### Viitteet

## Aiheesta muualla

*Gourdou Leseurre GL.21
Avro Anson

**Avro Anson** (lempinimi: *Faithful Annie*)  oli englantilainen kaksimoottorinen kuljetuslentokone, jonka ensilento lennettiin maaliskuussa 1935. Konetyypin ensimmäinen sarjakone valmistui joulukuussa samana vuonna, ja tyyppi otettiin Britannian kuninkaallisten ilmavoimien (RAF) palveluskäyttöön maaliskuussa 1936. Anson oli alun perin meritiedustelukone, jota käytettiin kuitenkin paljon yhteys- ja harjoituspommikoneena. Ansoneita rakennettiin Isossa-Britanniassa 8&nbsp;138 kappaletta ja Kanadassa 2&nbsp;882 kappaletta. Konetyypin tuotanto päättyi vuonna 1952. RAF poisti tyypin käytöstä vuonna 1968.

Konetta käyttivät Australia, Kanada, Egypti, Suomi (3 kpl), Englanti, Grönlanti, Irlanti, Uusi-Seelanti, Etelä-Afrikka, Turkki ja Yhdysvallat.

## Suomen ilmavoimat

Suomen ilmavoimat käytti Ansoneita koulukoneina. Kolme konetta hankittiin 1937 samaan aikaan Blenheim-pommittajien kanssa, ja niiden tarkoituksena oli helpottaa ajanmukaiseen lentokalustoon siirtymistä. Koneilla koulutettiin ohjaajia, tähystäjiä ja radiosähköttäjiä. Tyyppi oli Ilmavoimien ensimmäinen sisäänvedettävällä laskutelineellä varustettu. Viimeinen kolmesta ilmavoimien Ansonista lensi viimeisen lentonsa vuonna 1947, ja se poistettiin kirjanpidosta vuonna 1952.

## Tekniset tiedot
* Valmistaja: Avro
* Voimalaite: Kaksi 350&nbsp;hv Amstrong Siddeley Cheetah IX -tähtimoottori 
* Kärkiväli: 17,22&nbsp;m
* Pituus: 12,88&nbsp;m
* Siipipinta-ala: 38&nbsp;m² 
* Lentopaino:  4&nbsp;286&nbsp;kg 
* Huippunopeus: 303&nbsp;km/h  
* Lakikorkeus: 5&nbsp;800&nbsp;m 
* Lentomatka: 1&nbsp;250&nbsp;km 
* Pommeja 224&nbsp;kg  
* Aseistus 4 &times; 7,69&nbsp;mm konekivääriä

## Lähteet
* 
*Keskinen, Kalevi: *Suomen Ilmavoimien lentokoneet 1939-1972*. Tietoteos, Helsinki/Espoo. Painettu: Forssan Kirjapaino Oy, Forssa, 1977. .

### Viitteet

## Aiheesta muualla
Delta Centauri

Kentaurin tähtikuvioon kuuluva **Delta Centauri** on taivaan 100. kirkkain tähti. Se näkyy ainoastaan eteläisellä pallonpuoliskolla. Tähden kirkkaus V on 2,6. Tähden spektri on B2IVne tai B3p ja väri-indeksi B-V -0,13. Tähden kirkkaus muuttuu 2,51 - 2,65V, koska sillä on ympärillään laajeneva kaasuvaippa. Tähti on nopeasti pyörivä Gamma Cassiopeiae -tyypin sininen jättiläinen. Koska se täyttää painovoimarajan, kaasua vuotaa ulos tähden päiväntasaajalta.
Markab

**Markab** (*α Pegasi*,α Peg, *Alfa Pegasi*) on 140 valovuoden päässä oleva sininen tähti, joka sijaitsee Pegasuksen tähdistössä.

Tähden näennäinen kirkkaus on 2,49 ja spektrityyppi B9III. Väri-indeksi on B-V &minus;0,04 ja absoluuttinen kirkkaus &minus;0,70. Markabin massa on hieman yli 3 Aurinkoa, säde 5,2 aurinkoa, kokonaissäteily ultravioletti mukaan lukien 231 Aurinkoa. Pintalämpötila on 8 920 kelviniä ja pyörähdysaika 1,5 päivää. Tähti on juuri jättänyt pääsarjan. Markab on melko keskinkertainen, tyypillinen "normaali" tähti.

## Lähteet